Illum il-Kunsill adotta konklużjonijiet intitolati "Niżguraw il-kompetittività u t-tkabbir sostenibbli u inklużiv". Fil-konklużjonijiet tiegħu, il-Kunsill jenfasizza l-importanza ta' valutazzjonijiet tal-impatt ibbażati fuq il-prinċipji u rigorużi, li jqisu kemm l-ispejjeż kif ukoll il-benefiċċji. Huwa jesprimi l-appoġġ sħiħ tiegħu għal bord ta' skrutinju regolatorju imparzjali fi ħdan il-Kummissjoni. Huwa jinnota l-intenzjoni tal-Kummissjoni li tapplika l-istrument hekk imsejjaħ "one in, one out" u jissottolinja li dan l-approċċ ta' kumpens regolatorju m'għandux ibaxxi l-istandards soċjali u ekoloġiċi filwaqt li jiġu massimizzati l-benefiċċji tar-regolamentazzjoni għan-negozji u ċ-ċittadini. . Huwa jtenni l-impenn tiegħu għall-prinċipju "aħseb l-ewwel fiż-żgħir" u l-ħtieġa li jiġu kkonsultati sistematikament l-SMEs u l-mikrointrapriżi. Huwa jilqa' s-sostituzzjoni mħabbra tal-pjattaforma REFIT permezz tal-pjattaforma Fit-for-Future u jappella lill-Kummissjoni biex tiżgura l-viżibbiltà tal-pjattaforma l-ġdida. Fl-aħħarnett, il-Kunsill jissottolinja l-importanza ta' rieżamijiet ex-post u jfakkar dwar il-ħtieġa ta' sett ta' standards ta' kwalità minimi. Konklużjonijiet tal-Kunsill dwar ir-regolamentazzjoni aħjar "Niżguraw il-kompetittività u t-tkabbir sostenibbli u inklużiv", 27 ta' Frar 2020 Din ir-riżorsa bħalissa hi disponibbli biss bil-lingwa jew il-lingwi li ġejjin: Ara l-paġna tal-laqgħa